屯門區

屯門區係香港十八個政區之一，位於新界西，西面係伶仃洋，係香港人口最多嘅住宅區之一，曾經俾人叫做青山區，1970年代改名。南面嘅青山灣同時填海，連同附近發展成新市鎮。人口有502,035人，面積84.33平方公里，每平方公里有6000人住。啲人主要住喺屯門新市鎮，黃金海岸同青山灣沿海一帶就係高尚住宅。

歷史 
早喺新石器時代，屯門已經有人住。漢代屯門已經有同製鹽有關嘅商貿活動。

南北朝，有人話杯渡襌師坐杯來到青山修行創杯渡寺。家下以杯渡改名有杯渡路同輕鐵杯渡站。

據《舊唐書》、《新唐書》記載，屯門喺唐朝嗰時已經係廣州嘅外港。

清朝有屯門寨、墩台。後來改屬新安縣。1866年嘅新安縣全圖，屯門係叫做田門，青山就叫清山。而一張1868年嘅英國政府新安地圖上，屯門係叫團門，包括黃家圍、青甎圍同清山

1898年，屯門隨新界交畀英國統治。1900年，革命黨人喺紅樓進行規劃反清活動，國父孫中山都曾經住過呢度。

1950年代，聯合國對中國實施禁運，好多人借住香港地利而偷運物資往內地。呢個地方成為走私理想地點，連海盜都來到捉人。

1965年，政府開始計劃喺屯門發展新市鎮，將屯門由元朗區嘅範圍劃出來。

1970年代政府落實屯門新市鎮嘅發展，並進行大幅度移山填海。

1995年，嶺南大學嘅校園由香港島司徒拔道搬去屯門虎地。

2003年，九廣西鐵正式通車。

2007年，深港西部通道正式通車。

分界 
北面係元朗區，東面係荃灣區。除咗新界大陸重有幾座島，大小磨刀同龍鼓洲。

名勝 
 黃金海岸：著名酒店，有私人沙灘
 三聖廟：供奉佛祖、老子同埋孔子
 紅樓：孫中山革命據點
 青山禪院：南北朝時代杯渡禪師修行之地

交通 

九巴
 龍運巴士
 青山公路
 屯門公路
 屯門碼頭

香港政區
 屯門